Omnibus presentes litteras inspecturis, officialis Aurelianensis in Domino salutem. Noverint universi quod magister Radulfus, canonicus Aurelianensis, in nostra presentia constitutus, dedit post decessum suum conventui Sancti Benedicti Aurelianensis totam terram quam emit de Gilberto de Viridario sitam in parochia de Floriaco, intuitu charitatis et pro remedio anime sue ad anniversarium suum singulis annis celebrandum. Actum anno Domini 1235, mense junio.